भाजपा जिला अध्यक्ष चुनाव प्रक्रिया के लिए आज होगी रायशुमारी
भारतीय जनता पार्टी जिला अध्यक्ष चुनाव के लिए प्रक्रिया रविवार से शुरू की जाएगी। भाजपा जिला मीडिया प्रभारी नवीन भट्ट ने बताया कि जिला अध्यक्ष पद के लिए राय शुमारी की जाएगी। इसके लिए पार्टी निर्वाचन अधिकारी विधायक रामेश्वर शर्मा रविवार को सागर आएंगे। यह रायशुमारी दोपहर 2 बजे जिला पंचायत बंगला तहसीली में की जाएगी। इस दौरान मंडल अध्यक्ष, जिला प्रतिनिधि व जिला पदाधिकारी से चर्चा करेंगे। शाम 7 बजे सर्किट हाउस में प्रबंध समिति की बैठक भी आयोजित की जाएगी। सोमवार को सुबह 9 बजे विधायक शर्मा पदाधिकारियों और कार्यकर्ताओं से मुलाकात करेंगे। इस दौरान जिला अध्यक्ष प्रक्रिया के संबंध में भी चर्चा की जाएगी।
किसान कांग्रेस का विरोध प्रदर्शन आज : नरयावली विधान सभा क्षेत्र सहित सागर जिले के किसानों को फसलों का मुआवजा 10 दिनो में वितरण किए जाने की मुख्यमंत्री शिवराज सिंह चौहान द्वारा घोषणा की गई थी। इसके बाद भी अभी तक किसानों को मुआवजा नहीं मिला है। सरकार द्वारा की गई वादा खिलाफी को लेकर ब्लॉक किसान कांग्रेस कमेटी नरयावली द्वारा रविवार को दोपहर 1 बजे से नरयावली (खुरई रोड पर) मुख्य बस स्टैंड के पास विरोध प्रदर्शन करते हुए राज्यपाल के नाम ज्ञापन सौपा जाएगा।
कांग्रेस का स्थापना दिवस कार्यक्रम कल
सागर. कांग्रेस के 130 वें स्थापना दिवस पर शहर-जिला कांग्रेस कमेटी द्वारा 28 दिसंबर को सुबह 10 बजे से विभिन्न कार्यक्रमों का आयोजन किया जाएगा। स्थापना दिवस पर गौरमूर्ति के पास तीनबत्ती परिसर पर आयोजित ध्वजारोहण के बाद कांग्रेस कार्यालय में देश की आजादी और विकास में कांग्रेस के योगदान पर चर्चा करते हुए संगठन की मासिक समीक्षा तथा भावी कार्ययोजना का निर्धारण किया जाएगा। जिला कांग्रेस अध्यक्ष रेखा चौधरी ने स्थापना दिवस कार्यक्रम में सभी वरिष्ठ नेताओं, पीसीसी पदाधिकारियों, जिला व ब्लॉक कमेटियों, पार्षदों, सेवादल, युवा कांग्रेस, महिला कांग्रेस, एनएसयूआई, प्रकोष्ठों व समितियों के पदाधि.कारियों को कार्यक्रम में उपस्थित होकर सफल बनाने के की अपील की है।
hin_Deva hin_Deva hin_Deva hin_Deva hin_Deva